
Nyitott kivitelű számítógépház tervezése lézervágó berendezésre

A következő TDK dolgozat feladataként, egy nyitott kivitelű számítógépház, vagyis inkább installáció készítését tűztem ki célul, amelyet az egyetemen megtalálható, lézervágó gép segítségében lehet méretre vágni, különböző vastagságú rétegelt lemezből.
Az ötlet maga, még tavaly decemberben fogalmazódott meg bennem, lévén hogy ekkor olvastam először, hogy a híres-neves CoolerMaster (www.coolermaster.com) számítástechnikai eszközöket gyártó cég minden évben meghirdet egy modding versenyt, ami nem más, mint számítógépházak átalakítása, csinosítása. Azonban a versenyen több kategóriában is lehet nevezni, ezek pedig a következők:
• Tower mods (Számítógépház modding)
• Scratch mods (Egyedi tervezésű ház modding)
Én a Scratch mods kategóriát szemeltem ki, ott lényegében szabad kezet kap az alkotó, és bármiből, bármilyen formájú, kialakítású házat kell elkészíteni. Ezt hívják casecon-nak is.
A versenyre tavaly ugyan jelentkeztem, de nem volt időm a ház tervezésére a szakdolgozatom mellett. Idén lehetőségem adódott arra, hogy végre nekifoghassak a tervezésnek, és később a kivitelezésnek.
A versenyen mindkét kategóriában 6-6 díjazott lett. 1 első helyezz, 2 második helyezett, és 3 harmadik helyezett. Az O.A.C OpenAirCase-nek nevezett házam végül a harmadik helyezettek között végzett.
Az O.A.C még két modding versenyen tűnt fel, a budapesti, Prohardver.hu által szervezett Veletech-en, ahol egy második helyet nyert - ezen a versenyen ott volt a keresztapának gyártott O.A.C No.2-es is, amely csak hardverileg különbözik a saját No.1-től. Illetve látható volt a németoszági Gamescom-on, Kölnben.
 
 



